हिमानी शिवपुरी के भाजपा में शामिल होने की बुधवार दोपहर अचानक चर्चा तेज हुई। कुछ देर बाद ही हिमानी के भाजपा के पाले में आने की पार्टी की तरफ से आधिकारिक सूचना दे दी गई। सूत्रों के अनुसार, पिछले कई दिन से इसे लेकर पार्टी स्तर पर प्रयास चल रहे थे। शाम को बलबीर रोड स्थित प्रदेश कार्यालय में भाजपा के वरिष्ठ नेताओं की मौजूदगी में हिमानी शिवपुरी ने प्रेस कांफ्रेंस कर पार्टी में शामिल होने की घोषणा की। हिमानी ने कहा कि वह प्रधानमंत्री नरेंद्र मोदी और भाजपा की नीतियों से प्रभावित होकर पार्टी में शामिल हुई है।